Diari Oficial de la Generalitat Valenciana


Sumari del DOGV 7553, del 22-06-2015 (2015/5861)

DECRET 96/2015, de 19 de juny, del Consell, pel qual crea una escola oficial d'idiomes a Xàtiva.
------------------------------------------------------------------------------------------------

### Dades del document

Número de DOGV
:   7553

Data del DOGV
:   22-06-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/5861


Data del document
:   19-06-2015

Organisme emissor
:   Conselleria d'Educació, Cultura i Esport

Tipus de document
:   Decret

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * Xàtiva
    * centre d'ensenyament

DECRET 96/2015, de 19 de juny, del Consell, pel qual crea una escola oficial d'idiomes a Xàtiva. [2015/5861]  
Dels estudis de planificació educativa realitzats per la Direcció General de Centres i Personal Docent, de la Conselleria d'Educació, Cultura i Esport, es deduïx la conveniència de crear una escola oficial d'idiomes a Xàtiva per a impartir els ensenyaments oficials d'idiomes previstos en el capítol VII de la Llei Orgànica 2/2006, de 3 de maig, d'Educació.  
L'Ajuntament de Xàtiva, en la sessió plenària de 5 d'octubre de 2007, va cedir a la Generalitat un solar del qual és propietari, de 7.591,32 m² de superfície, en el sector R-2 Mesquita de la població esmentada, per a la construcció d'una escola oficial d'idiomes.  
La cessió va ser acceptada per la Resolució de 5 de desembre de 2007, del conseller d'Economia, Hisenda i Ocupació, tot això en el marc de col·laboració establit en l'apartat tercer de la disposició addicional quinzena de la Llei Orgànica 2/2006.  
Per a acollir el centre docent esmentat, la societat mercantil Construccions i Infraestructures Educatives de la Generalitat Valenciana, SA, (CIEGSA), va gestionar la construcció d'un nou edifici escolar d'acord amb les exigències establides en la disposició addicional segona del Reial Decret 944/2003, de 18 juliol, pel qual s'establix l'estructura dels ensenyaments d'idiomes de règim especial regulats en la Llei Orgànica 2/2006.  
Per això, de conformitat amb el que establix l'article 17 de la Llei Orgànica 8/1985, de 3 de juliol, Reguladora del Dret a l'Educació; la Llei Orgànica 2/2006, i l'article 1 del Reglament Orgànic i Funcional dels Instituts d'Educació Secundària, aprovat pel Decret 234/1997, de 2 de setembre, del Consell, a proposta de la consellera d'Educació, Cultura i Esport i amb la deliberació prèvia del Consell, en la reunió del dia 19 de juny de 2015,  
  
DECRETE  
  
Article únic  
Es crea el centre docent següent:  
Província: València.  
Localitat: Xàtiva.  
Denominació: Escola Oficial d'Idiomes.  
Titular: Generalitat.  
Codi: 18206140.  
Domicili: c/ Pintor Juan Francés Gandia, s/n.  
Ensenyament oficials d'idiomes.  
Capacitat: 5.000 llocs escolars.  
  
DISPOSICIONS ADDICIONALS  
  
Primera. Inscripció registral  
El que establix este decret s'inscriurà en el Registre de Centres Docents de la Comunitat Valenciana.  
  
Segona. Desplegament  
Es faculta la persona titular de la conselleria competent en matèria d'educació perquè adopte les mesures que siguen necessàries per al compliment i desplegament del que establix este decret, així com per a modificar, si és el cas, el domicili, la denominació i la configuració del centre.  
  
DISPOSICIÓ FINAL  
  
Única. Publicació i efectes  
Este decret es publicarà en el Diari Oficial de la Comunitat Valenciana i produirà efectes des de l'inici del curs escolar 2010/2011, excepte pel que fa al nomenament de l'equip directiu, supòsit en què s'estenen a l'1 de juliol de 2010.  
  
València, 19 de juny de 2015  
  
El president de la Generalitat,  
ALBERTO FABRA PART  
  
La consellera d'Educació, Cultura i Esport,  
MARÍA JOSÉ CATALÁ VERDET